Lav et referat af nedenstående tekst:

Tekst:
Den 77-årige mand, der lørdag morgen kørte i havnebassinet i Hirtshals, er blevet erklæret død på sygehuset søndag eftermiddag klokken 15.35. Det oplyser vagtchef ved Nordjyllands Politi, Bruno Brix, til TV2 Nord. - Vi kender ikke årsagen til, at han kørte i havnen, men vi forsøger stadig at efterforske på det, siger Bruno Brix. Den 77-årige mand blev klokken cirka klokken 9 lørdag morgen set køre i havnen af en passager på en færge på vej ud af havnen, som slog alarm. Det fik Nordjyllands Politi til at rykke ud med både patruljer og dykkere for at få bilen og eventuelle passagerer op af vandet. Det tog dog længere tid en forventet at finde bilen, fordi den på grund af strøm i vandet var endt et stykke fra, hvor den var kørt i. Den 77-årige mand blev reddet op af bassinet og kørt til behandling på Aalborg Universitetshospital. Desværre stod han altså ikke til at redde. Dykkerne var på arbejde i lang tid for at lede efter passagerer, da man ikke vidste, om manden havde været alene i bilen. Men efter fire timer indstillede man eftersøgningen.

Referat:
Søndag eftermiddag er den 77-årige mand, der kørte i havnen i Hirtshals lørdag morgen, blevet erklæret død.